PARANTUMISKOULU
SPITAALITAUTISEN TARINA
Hei - ja tervetuloa seuraamaan Parantumiskoulua.
Aiemmissa jaksoissa olen käynyt läpi Raamatussa kuvailtuja -
yksittäistapauksia, joissa Jeesus paransi sairaita.
Kertomuksissa on tarkkaan kuvailtu sitä, -
mitä ihmiset puhuivat, mitä Jeesus sanoi, kuinka ihmiset paranivat...
Kertomuksia on 19 kpl, joten ihan kaikkia en pysty ehkä läpikäymään.
Pyrin tuomaan esiin kertomusten myönteiset puolet, -
mutta myös heikkoudet, mikäli kertomusten ihmisillä on niitä ollut.
Tavoitteeni on, että opetustani kuuntelemalla sinäkin oppisit, -
kuinka vastaanottaa parantuminen Jumalan kädestä siten, että -
voisit uskossa lähestyä Jumalaa ja samalla ymmärtää Hänen tahtonsa.
Tänään käsittelen kertomusta spitaalitautisen parantumisesta.
Se löytyy kohdasta Mark. 1:40.
Kirjoitan sen myös otsikoksi...
SPITAALITAUTISEN TARINA
Kertomus spitaalisesta löytyy kohdan Mark. 1:40-43 lisäksi -
myös kohdasta Luuk. 5:12, ja luenkin ne molemmat.
Mark 1:40 kuuluu näin: -
"Ja hänen tykönsä tuli pitalinen mies, rukoili häntä, polvistui ja -
sanoi hänelle: "Jos tahdot, niin sinä voit minut puhdistaa".
Niin Jeesuksen kävi häntä sääliksi, ja ojentaen kätensä hän kosketti häntä -
ja sanoi hänelle: "Minä tahdon; puhdistu".
Ja kohta pitali lähti hänestä, ja hän puhdistui."
On hyvä vertailla evankeliumeja toisiinsa.
Luukkaan evankeliumi kertoo samasta spitaalisesta, -
mutta luvussa on runsaammin vivahteita.
Luuk. 5:12 "Ja kun hän oli eräässä kaupungissa, niin katso, siellä oli -
mies, yltänsä pitalissa. Ja nähdessään Jeesuksen hän lankesi kasvoilleen -
ja rukoili häntä sanoen: "Herra, jos tahdot, niin sinä voit minut puhdistaa".
Niin hän ojensi kätensä, kosketti häntä ja sanoi: "Minä tahdon; -
puhdistu". Ja kohta pitali lähti hänestä.
Ja hän kielsi häntä siitä kenellekään puhumasta ja sanoi: -
"Mene, näytä itsesi papille, ja uhraa puhdistumisestasi, -
niinkuin Mooses on säätänyt, todistukseksi heille"."
Olkaamme onnellisia siitä, ettei spitaalia juurikaan enää esiinny!
Valitettavasti esim. Afrikassa on joitakin tapauksia vielä ilmennyt.
Jeesuksen aikaan, kyseessä oli erittäin vaikea sairaus.
Spitaalisen kasvot ja keho olivat suurten paiseden peittämät!
Paiseiden puhjetessa virus aiheutti ihon syöpymisen jopa niin, että -
sairaalta saattoivat korvat tai nenä pudota päästä, -
ja niin sairaus vei kohti huonompaa...
Vanhan testamentin aikaan vallitsi määräys, jonka mukaan -
tätä tautia sairastavat ihmiset tuli eristää yhteiskunnasta.
Heidän tuli huutaen varoittaa, mikäli olivat lähestymässä muita.
Varoitushuudon kuultuaan, ihmiset pystyivät kiertämään heidät kaukaa.
Ruoka tuotiin erillisissä koreissa, joista he saivat hakea sen itse...
Eli heidän tilanteensa oli kaikin tavoin hyvin vaikea.
Luukkaan evankeliumin mukaan, sairas oli yltä päältä spitaalinen.
Kertomuksesta voimme päätellä miehen kuulleen Jeesuksesta, -
sillä tullessaan Jeesuksen luo, mies alkaa puhua sanoen: -
"Jos vain tahdot, sinä voit puhdistaa minut."
Eli hän oli kuullut Jeesuksesta, ja tuli sen vuoksi hänen luokseen.
Jumalan sanan kuuleminen on äärimmäisen tärkeätä, ja se -
on näidenkin lähetysten tarkoitus. Rukoilen sairaiden puolesta, -
mutta sen lisäksi haluan ennen kaikkea opettaa Jumalan sanaa, -
sillä Sanan kuulemisen kautta saat uskon ja luottamuksen Jumalaan.
Selvitän, mitkä keskeiset asiat pohjustivat miehen parantumisen.
Ensimmäisenä nostan esiin nöyryyden - ja kirjaan sen ylös.
NÖYRYYS
Usein nöyryys on käsitteenä hieman väärinymmärretty.
Avataan Raamatusta Jaak. 4:6-7, jossa sanotaan nöyryydestä näin: -
Mutta hän antaa sitä suuremman armon. Sentähden sanotaan: -
"Jumala on ylpeitä vastaan, mutta nöyrille hän antaa armon".
Olkaa siis Jumalalle alamaiset; mutta vastustakaa perkelettä, -
niin se teistä pakenee."
Tämän mukaan Jumala on ylpeitä vastaan, -
eli nykykielellä sanoen - ylimielisiä vastaan, -
mutta nöyrille hän antaa armon, joka on yhtä kuin Jumalan voima.
Tämän armon kautta saamme vastaanottaa myös parantumisemme.
Nöyrä ihminen saa Jumalalta armon, mutta ylpeätä Jumala on vastaan.
Mitä nöyryys sitten tarkoittaa?
Näemme alistumisen ja nöyryyden liittyvän toisiinsa, joten -
oleellisen tärkeä osa nöyryyttä on olla Jumalalle kuuliainen.
Välillä ihmiset yhdistävät nöyryyden itsensä vähättelemiseen.
Puheidemme mukaan emme osaa, -
emme pysty, emmekä ole minkään arvoisia.
Mutta meidän tulee miettiä, keneksi Jumala on meidät luonut.
Itseään ei pidä siitä korottaa, eikä siitä myöskään alentaa...
Raamatun mukaan olemme uudesti luodut Jeesuksessa Kristuksessa.
Nöyryys on sitä, että olemme kuuliaisia Jumalan sanalle.
Sanoivatpa tunteemme mitä tahansa, päätämme uskoa Jumalan sanaan.
Sanan mukaan Jumala antaa syntimme anteeksi, -
kun tunnustamme ne ensin. Tehtyämme niin, -
voimme siksi sanoa saaneemme ne Jumalalta anteeksi.
Nöyryyttä on tunnustaa Jumalan sanan koskevan myös itseä.
Tässä tilanteessa miehen nöyryys näkyy hänen käyttäytymisestään.
Spitaalinen tulee Jeesuksen luo ja heittäytyy polvilleen.
Luukkaan evankeliumin mukaan, hän lankesi kasvoilleen.
Se, miten rukoillessa käyttäydymme, ei välttämättä takaa tuloksia, -
sillä tuloksien saamiseksi tarvitaan oikea sydämen asenne!
Joku miettii, pitääkö Jumalan avun saamiseksi langeta kasvoillensa...
Kasvoille lankeaminen kertoi sydämen asenteesta eli siitä, -
kuinka paljon hän arvosti Jeesusta ja mitä hän halusi elämältään.
Näitä oleellisia asioita tämä kasvoille lankeaminen ilmensi.
Se kertoi miehen nöyryydestä.
Mies suhtautui nöyrästi siihen, mitä Jumala ja Jeesus sanoisivat...
Se oli hänelle tärkeintä!
Tässä kertomuksessa näemme erään huomionarvoisen seikan: -
Katsoessamme Jeesusta, näemme Jumalan tahdon.
JEESUSTA KATSOESSAMME NÄEMME JUMALAN TAHDON
Jeesusta katsoessamme näemme Jumalan tahdon.
Miksi haluan tuoda tämän esille?
Siksi, että Jeesuksen käytös ja puhe spitaaliselle -
ilmentävät Jumalan tahdon miestä kohtaan, eikä vain häntä kohtaan, -
vaan kaikkia niitä kohtaan, jotka tulevat Jumalan luo.
Katsotaan kohtaa Joh. 5:19, eli:
"Niin Jeesus vastasi ja sanoi heille: "Totisesti, totisesti minä sanon teille:
Poika ei voi itsestänsä mitään tehdä, vaan ainoastaan sen, -
minkä hän näkee Isän tekevän;
sillä mitä Isä tekee, sitä myös Poika samoin tekee."
Jeesus on siis täysin riippuvainen Jumalan tahdosta ja suunnitelmasta.
Hän sanoo tekevänsä vain sitä, mitä näkee Isän tekevän.
Hän ei tarkoittanut "näkyä", vaan sitä minkä tunsi sydämessään -
ja minkä tiesi Jumalan sanasta olevan Hänen tahtonsa.
Jeesuksen käytös ja sanat ilmentävät Jumalan tahtoa.
Eli Jeesuksen sanat spitaaliselle kertovat hänelle Jumalan tahdon.
Jumalan sanan mukaan, Jumala ei tee eroa ihmisten välillä.
Eli sanoessaan esim. spitaaliselle jotakin, sanoo Hän sen myös meille!
Olipa vaivasi siis mikä tahansa, tämä kaikki pätee myös sinuun.
Näemme spitaalitautisen tekevän seuraavan, tärkeän kysymyksen: -
"Jos vain tahdot, sinä voit puhdistaa minut."
Eli spitaalinen uskoo siihen, että Jeesus pystyy hänet parantamaan.
Mutta haluaako Jeesus parantaa? Siitä spitaalinen ei ole varma.
Esittäessään tämän kysymyksen, hän kyllä uskoo johonkin...
Mutta pelkästään sellainen usko ei muuta hänen elämäänsä.
Usko pelkästään Jeesuksen "kykyyn" parantaa, ei ole tuonut ratkaisua.
Uskomalla pelkkään Jumalan kykyyn, ei kukaan parane tänäänkään, -
eikä se ratkaise muutakaan. On hyvä uskoa Jumalan kykyyn auttaa, -
mutta meidän tulee lisäksi uskoa Jumalan haluavan myös tehdä niin.
Otetaan tähän pieni vertauskuva.
Itselläni on kaksi poikaa, ja kuvitellaan heidän olevan sairaana.
Kuvitellaan minulla olevan kyky ja mahdollisuus parantaa heidät itse.
Jumalallahan on tämä kyky, mutta kuvitellaan sen olevan minä...
Pojat tulisivat sairaina kysymään, haluanko parantaa heidät.
Jos silloin sanoisin "EN halua", niin mitä se kertoisi minusta?
Se kuvastaisi välinpitämättömyyttä ja rakkaudettomuutta. Mutta -
koska rakastan heitä ja voin heidät parantaa, haluan niin myös tehdä!
Asia tulee tässä esiin. Ihmiset kysyvät, haluaako Jumala parantaa?
"Tiedän Jumalan voivan parantaa, mutta haluaako Hän sen tehdä?"
Kysymys kuvastaa epävarmuutta siitä, välittääkö Jumala ja -
rakastaako Jumala minua?
Monille tutussa Joh. 3:16 sanotaan: "Jumala on rakastanut maailmaa -
niin paljon, että antoi ainoan Poikansa..."
Ihmiset uskovat Jumalan rakastaneen meitä ja antaneen oman Poikansa.
Voimme uskoa edestämme annetun Pojan kantaneen myös sairautemme.
Tässä kertomuksessa aukeaa hyvin oleellisena seikkana se, että -
meidän ei tule uskoa vain Jumalan kykyyn, vaan myös Hänen tahtoonsa.
Vasta sitten alkavat asiat muuttumaan...
Entä mistä voit saada sen uskon, ja varmuuden Jumalan tahdosta?
"En tiedä, haluaako Jumala minut parantaa, haluaako Hän auttaa..."
Me löydämme Jumalan meitä koskevan tahdon Hänen Sanastaan.
Jeesus sanoi palvelullaan toteuttavansa Jumalan tahtoa.
Siksi se, mitä Jeesus sanoi tässä, oli myöskin Jumalan tahto.
Kuten jo aiemmin totesin, Jumala ei tee eroa ihmisten välillä.
Siksi Jumalan spitaaliselle miehelle sanoma "MINÄ TAHDON" -
on Jumalan tahto koskien jokaista, joka tulee ja pyytää Häneltä apua.
Hän sanoo "Minä tahdon".
Harvoissa Raamatun kohdissa Jeesukselta kysytään suoraan, -
haluaako hän parantaa kyseisen henkilön.
Jeesus ei mieti, ei analysoi, eikä rukoilekaan pitkään, sillä -
vastaus on niin itsestään selvä, että hän vastaa heti "Minä tahdon".
Tästä voidaan päätellä: Jumala tahtoo parantaa myös sinut.
Kirjaan senkin muistin tueksi...
JUMALA TAHTOO PARANTAA SINUT
Eli Jumalan tahto on parantaa myös sinut.
Olen vakuuttunut siitä, että -
meidän olisi hyvä tuoda Jumalan sanaa henkilökohtaiselle tasolle.
Näin se ei jäisi niin etäiseksi, eikä käsittämättömäksi...
Joskus ihmiset lukevat Raamattua kuin pelkkää historian oppikirjaa.
Mutta Jumala haluaa sanansa kautta puhua juuri meille, -
ja siksi voinkin sanoa, että Jumala tahtoo parantaa juuri sinut!
Haluan tämän koskettavan sinua, mikäli olet parhaillaan sairas.
Jumalan sanassa sanotaan näin, eikä Jumala voi valehdella.
Mitä Hän on sanassaan sanonut yhdelle, sen Hän sanoo sinullekin.
Katsotaan tästä eteenpäin.
Jeesus sanoo "Minä tahdon; puhdistu".
Spitaalinen oli sanonut "Jos tahdot, niin sinä voit minut puhdistaa"
"Niin Jeesuksen kävi häntä sääliksi, ja ojentaen kätensä hän kosketti häntä -
ja sanoi hänelle: "Minä tahdon; puhdistu". "
Olisi hyvä tietää, miksi Jumala haluaa meidät parantaa.
Tutkitaan vivahteita. Tässä lukee: "Jeesuksen kävi häntä sääliksi."
Tätä käännöstä käytetään paljon, mutta jotkut käännökset sanovat: -
"Jeesus oli liikuttunut myötätunnosta."
Eli Jeesusta motivoi myötätunto, jonka vuoksi hän ojensi kätensä -
ja sanoi: "Minä tahdon. Tule puhtaaksi."
MYÖTÄTUNTO
Olen edellisissä lähetyksissä käsitellyt aihetta hieman.
Haluan puhua siitä vielä vähän, jotta se voisi juurtua sydämeesi.
Jumala on myötätuntoinen Jumala.
Hän haluaa auttaa meitä ja parantaa meidät.
Etsin Raamatusta tästä kertovan Psalmin 145:8-9, joka sanoo: -
"Herra on armahtavainen ja laupias, pitkämielinen ja suuri armossa.
Herra on hyvä kaikille ja armahtaa kaikkia tekojansa."
Tässä on nyt käytetty synonyymeja.
Tässä myötätunto -sanaa korvaavat sanat laupeus ja armo.
"Herra on hyvä kaikille ja armahtaa kaikkia tekojansa."
Eli tässä sanan "armahtaa", voisi sanoa "hän tuntee myötätuntoa"...
Eli Jumalan tekoja ohjaa Hänen myötätuntonsa ihmisiä kohtaan.
Jumala rakastaa sinua. Hän tuntee myötätuntoa sinua kohtaan -
ollessasi sairas tai hädässä, ja Hän haluaa auttaa sinua.
Tämä on se "avain" siihen, miksi Jumala haluaa meidät parantaa.
Kyseessä ei ole mikään teologinen tosiasia, -
mutta koska Hän rakastaa meitä niin paljon, -
haluaa Hän meitä myös auttaa ja parantaa.
Jeesuksen alkaessa puhua, hän ojentaa kätensä koskettaen miestä.
Kristittyinä meidänkin tulisi uskoa kätten päällepanemiseen.
Se on Raamatun opetuksen mukaista ja Jeesuskin tekee sitä usein, -
ja se johtaa parantumiseen.
Ihmiset kysyvät usein, miksi käsi tulisi laittaa päälle...
Jumala on näin päättänyt, joten niin se vain tapahtuu.
Entä virtaako käden kautta Jumalan voimaa?
Kaikkia yksityiskohtia meidän ei tarvitse ymmärtää, -
mutta näin Jumala opettaa ja toimii.
Luen Mark. 16:15-18, jossa opetetaan kätten päällepanemista.
Mark. 16:15-18 "Ja hän sanoi heille: "Menkää kaikkeen maailmaan -
ja saarnatkaa evankeliumia kaikille luoduille.
Joka uskoo ja kastetaan, se pelastuu; -
mutta joka ei usko, se tuomitaan kadotukseen.
Ja nämä merkit seuraavat niitä, jotka uskovat..."
Seuraavaksi luetellut asiat koskevat siis uskovia ihmisiä.
"minun nimessäni he ajavat ulos riivaajia, puhuvat uusilla kielillä, -
nostavat käsin käärmeitä, ja jos he juovat jotakin kuolettavaa, -
ei se heitä vahingoita; he panevat kätensä sairasten päälle, -
ja ne tulevat terveiksi."
Eli me laitamme sairaan päälle kätemme, -
jonka kautta Jumala parantaa.
Näin sairaat parantuvat, sillä se on Jumalan sanassa annettu lupaus.
Kun edestäsi rukoillaan laittamalla kädet päällesi, kyse ei ole -
pelkästä lohduttavasta koskettamisesta, vaan kyse on -
Jumalan voiman välittämisestä tämän ihmisen kehoon.
Kun puolestasi rukoillaan ja kädet lasketaan päällesi, -
odota Jumalan parantavaa kosketusta -
ja Hänen apuaan muuhunkin elämääsi.
Jeesuskin lausui ensin sanan, ja vasta sen jälkeen kosketti.
Mutta Raamatussa voimme nähdä vähän muunkinlaisia käytäntöjä.
Kun sinun päällesi lasketaan käsi, voidaan samanaikaisesti puhua, -
antaa Jumalan sanaan perustuvia käskyjä tai rukoilla...
Tärkeintä on, että uskomme kätten päällepanemiseen, -
sillä niinhän Jeesuskin teki!
Palaan hieman takaisin kohtaan Mark. 1:40-43.
Eli spitaalinen sanoi "Jos tahdot, niin sinä voit minut puhdistaa".
"Niin Jeesuksen kävi häntä sääliksi, ja ojentaen kätensä hän kosketti häntä -
ja sanoi hänelle: "Minä tahdon; puhdistu".
Ja kohta pitali lähti hänestä, ja hän puhdistui."
Eli Jumalan ihme syntyi saman tien.
Monet läpikäymäni kertomukset ovat tuoneet esille uskon, mutta -
tässä siitä ei juurikaan mainita.
Mies uskoi Jumalan kykyyn parantaa. Mutta Jeesus halusi täsmentää, -
että Jumala ei ainoastaan kykene, vaan myös tahtoo parantaa!
Periaatteessa voimme tässäkin nähdä uskoa, vaikkei sitä ole mainittu.
Tärkeätä on ymmärtää ihmisten joskus paranevan oman uskon kautta.
Jeesuksen työtä seuratessa näemme, kuinka hän korosti ihmisten uskoa.
Ja milloin uskon rooli ei näy, sen voi päätellä asiayhteydestä.
Joskus Jumala lahjoittaa terveyden ihmisen uskosta riippumattakin.
Olen välillä ottanut esiin tietyn eron, jota ei aina ymmärretä.
Tarkoitan tilannetta, jossa ihminen parantuu oman uskonsa kautta -
ja tilannetta, jossa hän parantuu ilman uskoa hengenlahjan kautta.
Verenvuototautisen naisen tarina on näyte tästä. Nainen koskettaa -
Jeesuksen viittaa, ja Jeesus sanoo: "...uskosi on parantanut sinut".
Eli nainen parantuu oman uskonsa kautta. Toinen tarina kertoo -
sairaasta miehestä Betesdan altaalla. Hän odottaa enkeliä... -
mutta paikalle tuleekin Jeesus, joka parantaa miehen.
Mies ottaa vuoteensa ja lähtee kotiin - eikä uskoa mainitakaan.
Jumala senkuin vain tuli, ja paransi miehen!
Uskon kautta tai hengenlahjan kautta parantuminen - mikä on ero?
Uskon kautta parantuminen on meidän kaikkien ulottuvilla joka hetki.
Raamatun mukaan hengenlahjat toimivat, kun Jumala niin päättää.
Pitäisikin korostaa sitä, että Jumalan sanaa kuullessaan -
ja Jumalan sanaa tutkiessaan, ihminen voi parantua.
Jos Jumala päättää riippumatta uskosta tulla ja parantaa - hyvä!
Uskon kautta voimme vastaanottaa Jumalan kädestä parantumisen aina.
Tässä on uskon ja hengenlahjan kautta parantumisen erot, mutta -
tulevissa lähetyksissä paneudun näihin vielä yksityiskohtaisemmin.
Tehdään vielä lyhyt yhteenveto siitä, kuinka spitaalinen parantui.
Käyn läpi tähän kertomukseen liittyvät perusperiaatteet.
Ensimmäinen asia oli hänen nöyryytensä.
On tärkeätä, että olemme nöyriä ja kuuliaisia Jumalan sanalle, -
pitäen mielessä sen, keneksi Jumala on meidät luonut, -
ja mitä Hän on Sanassaan luvannut. Voimme luottaa Hänen Sanaansa.
Meidän ei tule alentaa eikä ylentää itseämme.
Jeesus näyttää Jumalan tahdon tekojensa ja sanojensa kautta.
Spitaalitautisen tuli ymmärtää, että Jumala ei ainoastaan pysty, -
vaan Hän myös haluaa parantaa hänet!
Näemme Jeesuksen koskettavan miestä -
laittamalla käden hänen päälleen, -
ja sen kautta tämä ihminen parantui.
Jos olet sairas tai sinulla on kipuja, ota ne työn alle!
Raamatun mukaan, uskovat voivat laittaa kätensä sairaiden päälle.
Koska sinäkin uskot Jumalan sanaan, voit laittaa oman käden päällesi -
sille kohtaa kehoa, jossa ongelmasi sijaitsee.
Rukoile yhdessä kanssani uskoen Hänen Sanaansa, jonka mukaan -
Jumalan voima välittyy kehoosi parantaen vointisi ja tilanteesi.
Isä, rukoilen katsojien puolesta. Uudista heidän kehonsa.
Jeesuksen nimissä käsken kipujen, päänsärkyjen, kuumeiden, -
sydänsairauksien ja ihmisten kehonongelmien kadota!
Paranna kaikkien elimistöt ja anna heidän kehojensa tervehtyä.
Laske heidän sydämiinsä täydellinen rauha ja varmuus siitä, että -
Sinä olet Jumala ja heidän parantajansa, joka tahtoo -
heidän olevan terveitä. Isä, kiitän Sinua hyvistä töistäsi, joita -
jatkuvasti teet ihmisten elämässä Sanasi kautta. Jeesuksen nimessä, -
Sinulle kuuluu kaikki kiitos ja kunnia. Aamen
On tärkeätä, että syvennyt tänään käsittelemiimme periaatteisiin.
Mietiskele Raamatun kohtiakin, jotta ne voisivat sinua vahvistaa!
Tallinnan Hoosianna-seurakunnan parantumiskoulu
Suomennos: Irene Tarkka